Uznesenie Krajského súdu Bratislava sp. zn. 1S/254/2014 z 11. 4. 2018
Uznesenie Krajského súdu Bratislava z 11. apríla 2018, sp. zn. 1S/254/2014, ECLI:SK:KSBA:2018:7014201034.6
Súd: Krajský súd Bratislava
Spisová značka: 1S/254/2014
ECLI: ECLI:SK:KSBA:2018:7014201034.6
Dátum vydania: 11. 4. 2018
Forma: Uznesenie
Text rozhodnutia
Súd: Krajský súd Bratislava Spisová značka: 1S/254/2014 Identifikačné číslo súdneho spisu: 7014201034 Dátum vydania rozhodnutia: 12. 04. 2018 Meno a priezvisko sudcu, VSÚ: JUDr. Zuzana Mališová ECLI: ECLI:SK:KSBA:2018:7014201034.6 Uznesenie Krajský súd v Bratislave, ako správny súd v právnej veci žalobcov: 1. D. D., bytom G. XXXX/X, XXX XX P., 2. L. D., bytom G. XXXX/X, XXX XX P., obaja zastúpení: JUDr. Valéria Vassová, advokátka so sídlom Pribinova 2246/2, 075 01 Trebišov, proti žalovanému: Úrad geodézie, kartografie a katastra Slovenskej republiky, so sídlom Chlumeckého 2, 820 12 Bratislava, v konaní o preskúmanie zákonnosti rozhodnutia žalovaného č. LPO 4318/2014-519/Va zo dňa 07.07.2014, takto r o z h o d o l : Krajský súd v Bratislave konanie zastavuje. Žiaden z účastníkov konania nemá právo na náhradu trov konania. o d ô v o d n e n i e : 1. Žalobou pôvodne doručenou Krajskému súdu v Košiciach dňa 28.08.2014, následne postúpenou tunajšiemu správnemu súdu uznesením č. k. 7S/94/2014-56 zo dňa 16.10.2014, sa žalobcovia domáhali preskúmania zákonnosti rozhodnutia žalovaného č. LPO 4318/2014-519/Va zo dňa 07.07.2014, ktorým ten na odvolanie žalobcov zrušil rozhodnutie Okresného úradu Košice, odboru opravných prostriedkov č. UPo 4/2013, sp. zn. OU-KE-OOP5-2014/00037/SUC zo dňa 03.01.2014 v časti, v ktorej správny orgán prvého stupňa nevyhovel protestu okresného prokurátora Okresnej prokuratúry v Trebišove č. Pd 206/13-7 zo dňa 28.10.2013 a vec vrátil prvostupňovému správnemu orgánu na nové konanie a v ostatnej časti spoločné odvolanie žalobcov a Okresného stavebného bytového družstva Trebišov zo dňa 21.03.2014 zamietol a toto rozhodnutie potvrdil. 2. Žalobcovia podaním doručeným krajskému súdu dňa 03.04.2018 zobrali žalobu v celom rozsahu späť a navrhli konanie zastaviť. 3. Podľa § 63 zákona č. 162/2015 Z.z. Správny súdny poriadok (ďalej len „SSP") žalobca môže do vydania rozhodnutia správneho súdu vziať žalobu späť a to sčasti alebo celkom. Ak je žaloba vzatá späť celkom, správny súd konanie zastaví. Ak je žaloba vzatá späť sčasti, správny súd konanie v tejto časti zastaví. O čiastočnom späťvzatí žaloby rozhodne správny súd v rozhodnutí vo veci samej. 4. Podľa § 99 písm. a) SSP, správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 5. Nakoľko žalobcovia vzali späť žalobu pred rozhodnutím veci, správny súd v súlade s ustanovením § 99 písm. a) SSP konanie zastavil. 6. O náhrade trov konania správny súd rozhodol podľa § 170 písm. b) SSP tak, že žiaden z účastníkov konania nemá právo na náhradu trov konania, nakoľko konanie bolo zastavené. 7. Toto rozhodnutie senát Krajského súdu v Bratislave prijal pomerom hlasov 3:0 (§ 3 ods. 9 zákona č. 757/2004 Z.z. v znení zákona č. 33/2011). Poučenie: Proti tomuto uzneseniu po nadobudnutí jeho právoplatnosti možno podať kasačnú sťažnosť prostredníctvom Krajského súdu v Bratislave (§ 438 SSP v spojení s § 444 SSP) na Najvyšší súd SR. Kasačná sťažnosť musí byť podaná v lehote jedného mesiaca od doručenia rozhodnutia krajského súdu oprávnenému subjektu, ak tento zákon neustanovuje inak. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 443 SSP). Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa; ide o konania o správnej žalobe podľa § 6 ods. 2 písm. c) a d); je žalovaným Centrum právnej pomoci (§ 449 ods. 1 a 2 SSP). V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva a návrh výroku rozhodnutia (sťažnostný návrh). Proti výroku o výške náhrady trov konania nie je prípustná kasačná sťažnosť (§ 439 ods. 2 písm. h) SSP).

